Borgerlig vielse på tværs af kommunegrænser 
Sagsfremstilling 
170.     Borgerlig vielse på tværs af kommunegrænser - Åbent 
  
  
SAGENS INDHOLD 
Folketinget har vedtaget en ændring af ægteskabsloven, der gør det muligt for kommunerne at foretage borgerlige 
vielser udenfor egen kommune. [adresse] og [adresse] er dog undtaget. 
  
Giftefogeder fra [adresse] kan herefter foretage vielser i andre kommuner, hvis den pågældende 
kommune forinden har godkendt det. 
  
Byrådet skal tage stilling til andre kommuners mulighed for at foretage vielser i [adresse]. Det kan enten 
ske ved at tage konkret stilling fra sag til sag eller ved at give en generel forhåndsgodkendelse. 
  
VURDERING 
Det er Teknik og Kulturs vurdering, at der kun i begrænset omfang vil være ønske fra borgere om, at giftefogeder fra 
en kommune skal foretage vielse i en anden kommune, idet man altid kan blive viet i en anden kommune af denne 
kommunes giftefogeder. 
  
Teknik og Kultur anbefaler at lade andre kommuners giftefogeder foretage vielser i [adresse] med 
undtagelse af Favrskov Kommunes administrationsbygninger, idet en stor del af den praktiske planlægning og 
koordinering så alligevel vil blive en opgave for en medarbejder i [adresse]. 
  
Byrådet besluttede i 2012 at benytte lovgivningens mulighed for at opkræve et beløb, når der foretages vielser 
udenfor administrationsbygningerne, svarende til de faktiske ekstra omkostninger. I forlængelse heraf foreslår Teknik
og Kultur, at når giftefogeder fra [adresse] foretager vielser i andre kommuner, vil disse vielser blive 
pålagt en opkrævning, som parret skal betale i forbindelse med vielsen. Beløbet vil blive opkrævet efter vielsen og 
svarer til lønomkostningerne til den ekstra transporttid samt betaling for det antal kørte kilometer fra Hinnerup 
administrationsbygning til vielsesstedet og retur (med satsen for kørsel i egen bil). 
  
INDDRAGELSE/KOMMUNIKATION 
Borgere og andre kommuner orienteres via favrskov.dk. 
  
 
Byråd 
23. september 2014 
Sagsnr. 710-2007-
5694 
Dok.nr. 710-2014-
210955 
Sagsbehandler 
DPTOL 
  
Tidl. politisk behandling 
BY, 02.05.12, pkt. 65 
Forventet sagsgang 
KF-U, ØK, BY 
Lovgrundlag 
Lov nr. 484 af 21.05.14 
ØKONOMISKE KONSEKVENSER 
Eventuelle merindtægter ved vielser udenfor kommunen forventes at ligge indenfor rammerne i det nuværende 
budget til vielser udenfor administrationsbygningerne. 
  
INDSTILLING 
Teknik- og kulturdirektøren indstiller til Byrådet: 
  
1. At andre kommuners giftefogeder generelt får tilladelse til at udføre vielser i [adresse], dog kan disse 
ikke foretage vielser i Favrskov Kommunes administrationsbygninger. 
  
BESLUTNING 
  
Kultur- og Fritidsudvalget, 9. september 2014: 
Fraværende: Johan Berg, Jacob Lauridsen 
  
Indstilles godkendt. 
  
Økonomiudvalget, 16. september 2014: 
Fraværende: Else Olesen 
  
Indstilles godkendt. 
  
  
  
Byråd, 23. september 2014: 
Fraværende: Tim Johnsen 
  
Godkendt. 
